
PATVIRTINTA
Šiaulių miesto savivaldybės tarybos
2024 m.              d. sprendimu Nr. T-



 SKYRIUS


. Šiaulių Zoknių progimnazijos ir Šiaulių lopšelio-darželio „Auksinis raktelis“ reorganizavimo sąlygų aprašas (toliau – Aprašas) parengtas vadovaujantis Šiaulių miesto savivaldybės tarybos 2024-03-07 sprendimu Nr. T-60 „Dėl pritarimo reorganizuoti Šiaulių lopšelį-darželį „Auksinis raktelis“, prijungiant jį prie Šiaulių Zoknių progimnazijos“ ir reglamentuoja Šiaulių Zoknių progimnazijos ir Šiaulių lopšelio-darželio „Auksinis raktelis“ reorganizavimo tvarką.


 SKYRIUS


. Pavadinimas – Šiaulių lopšelis-darželis „Auksinis raktelis“.
. Teisinė forma – biudžetinė įstaiga.
. Buveinė: Radviliškio g. 86, Šiauliai LT-76369.
. Kodas – 190529538. 
. Šiaulių lopšelio-darželio savininkė – Šiaulių miesto savivaldybė. Lopšelio-darželio „Auksinis raktelis“ savininko teises ir pareigas įgyvendinanti institucija – Šiaulių miesto savivaldybės taryba ir Šiaulių miesto savivaldybės meras.
. Registras, kuriame kaupiami ir saugomi duomenys apie juridinį asmenį, – valstybės įmonės Registrų centro Šiaulių filialas. 

 SKYRIUS


. Pavadinimas – Šiaulių Zoknių progimnazija.
. Teisinė forma – biudžetinė įstaiga.
. Buveinė: Radviliškio g. 82B, Šiauliai LT-76366.
. Kodas – 190533045. 
. Šiaulių Zoknių progimnazijos savininkė – Šiaulių miesto savivaldybė. Šiaulių Zoknių progimnazijos savininko teises ir pareigas įgyvendinanti institucija – Šiaulių miesto savivaldybės taryba ir Šiaulių miesto savivaldybės meras.
. Registras, kuriame kaupiami ir saugomi duomenys apie juridinį asmenį, – valstybės įmonės Registrų centro Šiaulių filialas. 

 SKYRIUS
REORGANIZAVIMO TIKSLAS, REORGANIZAVIMO BŪDAS.
PO REORGANIZAVIMO VEIKLĄ BAIGIANTYS IR VEIKLĄ TĘSIANTYS
JURIDINIAI ASMENYS

. Reorganizavimo tikslas – optimizuoti ikimokyklinio ugdymo įstaigų tinklą siekiant užtikrinti efektyvų švietimo įstaigų valdymą ir racionalų valstybės ir Šiaulių miesto savivaldybės biudžeto lėšų, skirtų ikimokyklinio ugdymo įstaigoms valdyti ir ugdymo(si) aplinkai išlaikyti, panaudojimą. 
. Reorganizavimo būdas – Šiaulių lopšelio-darželio „Auksinis raktelis“ prijungimas prie Šiaulių Zoknių progimnazijos.
. Šiaulių lopšelis-darželis „Auksinis raktelis“ po reorganizavimo baigia veiklą kaip juridinis asmuo nuo jo išregistravimo iš Juridinių asmenų registro, bet ne vėliau kaip 2024 m. rugpjūčio 31 d.
. Po reorganizavimo veiklą tęsia Šiaulių Zoknių progimnazija ir jai pereina visos reorganizuoto Šiaulių lopšelio-darželio „Auksinis raktelis“ teisės ir pareigos.
. Po reorganizavimo veiksianti biudžetinė įstaiga Šiaulių Zoknių progimnazija vykdo ikimokyklinio, priešmokyklinio, pradinio ir pagrindinio ugdymo pirmosios dalies programas lietuvių kalba.
. Po reorganizavimo Šiaulių Zoknių progimnazija ugdymo procesą organizuoja patalpose, esančiose Radviliškio g. 86 ir Radviliškio g. 82B, Šiauliuose.

 SKYRIUS 


. Reorganizavimas grindžiamas Lietuvos Respublikos civilinio kodekso 2.97 straipsnio 3 dalimi, 2.99 ir 2.101 straipsniais, Lietuvos Respublikos darbo kodekso 51 ir 57 straipsniais, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2, 5 ir 6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 4 punktu ir 14 straipsniu. 

 SKYRIUS 


. Šiaulių Zoknių progimnazijos ir Šiaulių lopšelio-darželio „Auksinis raktelis“ savininkas yra Šiaulių miesto savivaldybė.
. Šiaulių lopšelis-darželis „Auksinis raktelis“ reorganizuojamas prijungiant jį prie Šiaulių Zoknių progimnazijos.
. Šiaulių  lopšelio-darželio „Auksinis raktelis“  reorganizavimas  baigiamas  2024 m. rugpjūčio 31 d. Nuo šios datos Šiaulių Zoknių progimnazijai pereina visos reorganizuoto Šiaulių lopšelio-darželio „Auksinis raktelis“ teisės ir pareigos (pagal civilines, darbo sutartis, sutartis su tėvais).
. Asmenų, su kuriais darbo sutartys sudarytos Šiaulių lopšelyje-darželyje „Auksinis raktelis“, darbo teisiniai santykiai tęsiasi toliau Šiaulių Zoknių progimnazijoje. Darbo sutartys dėl darbovietės struktūrinių pasikeitimų ar kitų Lietuvos Respublikos darbo kodekse numatytų priežasčių gali būti nutraukiamos tik šiame kodekse numatytais pagrindais.
. Teisės perimamos vadovaujantis Lietuvos Respublikos civiliniu kodeksu, kitais įstatymais ir teisės aktais.

 SKYRIUS 
JURIDINIO ASMENS VALDYMO IR KITIEMS ORGANAMS,
ADMINISTRACIJOS DARBUOTOJAMS SUTEIKIAMOS PAPILDOMOS TEISĖS

. Šiaulių lopšelio-darželio „Auksinis raktelis“ l. e. p. direktorius įgaliojamas ir įpareigojamas pateikti Šiaulių Zoknių progimnazijos ir Šiaulių lopšelio-darželio „Auksinis raktelis“ reorganizavimo sąlygų aprašą Juridinių asmenų registrui kitą dieną po viešo jų paskelbimo, o visus būtinus dokumentus – Juridinių asmenų registrui iki Šiaulių lopšelio-darželio „Auksinis raktelis“ reorganizavimo pabaigos. 
. Po Šiaulių lopšelio-darželio „Auksinis raktelis“ reorganizavimo pabaigos Juridinių asmenų registrui visus dokumentus pateikia Šiaulių Zoknių progimnazijos direktorius.
. Reorganizavimo sąlygas įgyvendina ir reorganizavimo procedūras atlieka Šiaulių miesto savivaldybės administracijos direktoriaus sudaryta reorganizavimo komisija.
. Šiaulių lopšelio-darželio „Auksinis raktelis“ l. e. p. direktorius ir Šiaulių Zoknių progimnazijos direktorius įpareigojami iki 2024 m. kovo 13 d. (imtinai) informuoti visus kreditorius raštu apie įstaigų reorganizavimą ir reorganizavimo sąlygų aprašo parengimą.
. Šiaulių lopšelio-darželio „Auksinis raktelis“ l. e. p. direktorius ir Šiaulių Zoknių progimnazijos direktorius įpareigojami raštu pranešti kiekvieno mokinio (vaiko) vienam iš tėvų (globėjų) apie Šiaulių miesto savivaldybės tarybos priimtą sprendimą dėl švietimo įstaigos reorganizavimo ne vėliau kaip per vieną mėnesį nuo sprendimo priėmimo dienos. 
. Šiaulių lopšelio-darželio „Auksinis raktelis“ l. e. p. direktorius teisės aktų nustatyta tvarka įspėja įstaigos darbuotojus, dirbančius pagal darbo sutartis, apie galimą darbuotojų perkėlimą ar darbo sutarties nutraukimą.
. L. e. p. direktorė Roma Butkienė laikinai eis Šiaulių lopšelio-darželio „Auksinis raktelis“ direktoriaus pareigas, kol Šiaulių lopšelis-darželis „Auksinis raktelis“ bus reorganizuotas, bet ne ilgiau kaip iki 2024 m. rugpjūčio 31 d.

 SKYRIUS 
JURIDINIO ASMENS TURTO ĮVERTINIMAS IR INVENTORIZAVIMAS, 
APSKAITOS IR FINANSINĖS ATSKAITOMYBĖS DOKUMENTŲ
PERĖMIMO SAUGOTI TVARKA

. Šiaulių lopšelio-darželio „Auksinis raktelis“ turtas turi būti inventorizuotas iki 2024 m. gegužės  24 d. Inventorizuoto turto sąrašas iki 2024 m. gegužės 24 d. turi būti pateiktas Šiaulių miesto savivaldybės administracijos Turto valdymo skyriui. Šiaulių miesto savivaldybei Šiaulių lopšelio-darželio „Auksinis raktelis“ turtas turi būti perduotas iki 2024 m. rugpjūčio 31 d.
. Šiaulių lopšelio-darželio „Auksinis raktelis“ turtas iki 2024 m. rugpjūčio 31 d. perdavimo aktu turi būti perduotas Šiaulių Zoknių progimnazijai.
. Valstybinės mokesčių inspekcijos, Socialinio draudimo fondo valdybos ir kitų kreditorių įpareigojimai perduodami Šiaulių Zoknių progimnazijai.
. Šiaulių lopšelio-darželio „Auksinis raktelis“ dokumentacija perdavimo aktu perduodama Šiaulių Zoknių progimnazijai.

 SKYRIUS 
PO REORGANIZAVIMO VEIKLĄ TĘSIANČIO JURIDINIO ASMENS 
UŽDAVINIAI IR FUNKCIJOS

. Šiaulių Zoknių progimnazijos veiklos uždaviniai:
. užtikrinti kokybišką ikimokyklinio, priešmokyklinio, pradinio ir pagrindinio ugdymo pirmosios dalies programų vykdymą;
. puoselėti vaiko intelektualines, tautines, emocijų, valios, fizines galias, lemiančias asmenybės raidą ir socializacijos sėkmę; 
. ugdyti vaiko savarankiškumą, iniciatyvą, kūrybiškumą, atskleisti ugdytinio įvairius gebėjimus, puoselėti individualybę ir sudaryti sąlygas vaikams nuolat tenkinti pažinimo ir saviraiškos poreikius; 
. teikti vaikams švietimo pagalbą; 
. padėti vaikui suvokti bendrąsias žmogaus vertybes; 
. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką
. Vykdydama jai pavestus uždavinius, Šiaulių Zoknių progimnazija:
. vadovaudamasi švietimo, mokslo ir sporto ministro tvirtinamomis bendrosiomis programomis, atsižvelgdama į vietos ir progimnazijos bendruomenės reikmes, konkrečius ugdytinių ugdymo(si) poreikius ir interesus, švietimo stebėsenos, ugdytinių pasiekimų ir pažangos vertinimo ugdymo procese informaciją, pasiekimų tyrimų, mokyklos veiklos įsivertinimo ir išorinio vertinimo duomenis, konkretina ir individualizuoja ugdymo turinį; 
. rengia neformaliojo vaikų švietimo ir suaugusiųjų švietimo programas; 
. organizuoja ugdytinių mokymąsi (ugdymąsi) pagal visas progimnazijoje ir jos skyriuje įgyvendinamas programas, taikydama Nuostatuose apibrėžtas mokymo formas ir mokymo proceso organizavimo būdus; 
. sudaro mokymo (ugdymo) sutartis ir vykdo jose sutartus įsipareigojimus; 
. atlieka ugdytinio specialiųjų ugdymosi poreikių pirminį įvertinimą, organizuoja ugdytinių, turinčių specialiųjų ugdymosi poreikių, ugdymą švietimo, mokslo ir sporto ministro nustatyta tvarka; 
. sudaro palankias sąlygas veikti ugdytinių organizacijoms, skatinančioms ugdytinių dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius; 
. teikia informacinę, psichologinę, socialinę pedagoginę, specialiąją pedagoginę, specialiąją pagalbą, užtikrina ugdytinių sveikatos priežiūrą, profesinį orientavimą, vaiko minimalios priežiūros priemones teisės aktų nustatyta tvarka; 
. pagal tėvų (globėjų, rūpintojų) pageidavimus organizuoja jų mokamas papildomas paslaugas (klubus, būrelius, pailgintos dienos grupes, stovyklas, ekskursijas ir kt.) teisės aktų nustatyta tvarka; 
. sudaro sąlygas darbuotojams tobulinti savo kvalifikaciją; 
. užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką; 
. kuria ugdymo turinio reikalavimams įgyvendinti reikiamą materialinę bazę, vadovaudamasi švietimo, mokslo ir sporto ministro patvirtintais teisės aktais; 
. organizuoja ugdytinių maitinimą progimnazijoje ir jos skyriuje; 
. viešai skelbia informaciją apie progimnazijos ir jos skyriaus veiklą; 
. atlieka kitas įstatymų ir kitų teisės aktų nustatytas funkcijas; 
. sudaro sąlygas ugdytinių kultūros plėtrai, perduoda tautos tradicijas, papročius, kalbą;
. bendradarbiauja su visuomenės sveikatos priežiūros paslaugas teikiančiomis įstaigomis sudarant sąlygas progimnazijoje ir jos skyriuje organizuoti ugdytinių sveikatos priežiūrą.

 SKYRIUS


. Šiaulių Zoknių progimnazijos direktorius ir Šiaulių lopšelio-darželio „Auksinis raktelis“ l. e. p. direktorius reorganizacijos metu užtikrina nepertraukiamą vadovaujamų įstaigų uždavinių ir funkcijų, nustatytų Lietuvos Respublikos švietimo įstatyme, biudžetinių įstaigų nuostatuose ir kituose teisės aktuose, vykdymą.


________________________




